CELEX: 
Language: lt
Date: 2016-04-08 00:00:00
Title: KOMISIJOS DELEGUOTASIS REGLAMENTAS (ES) …/... kuriuo ištaisomas Deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Reglamentu (ES) Nr. 952/2013 (Kodeksas) pagal Sutartį dėl Europos Sąjungos veikimo (SESV) Komisijai suteikiami įgaliojimai pagal SESV 290 straipsnį papildyti tam tikras neesmines Kodekso nuostatas. Komisija pasinaudojo šiais naujais įgaliojimais ir 2015 m. gruodžio 17 d. priėmė Komisijos deleguotąjį reglamentą (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446. Tame Komisijos deleguotajame reglamente nustatytos visuotinai taikomos nuostatos, kuriomis Kodeksas papildomas laikantis suteiktų įgaliojimų ir siekiant sudaryti sąlygas aiškiai ir tinkamai jį taikyti pereinamuoju laikotarpiu, kol bus atnaujintos arba įdiegtos Kodeksui taikyti būtinos elektroninės sistemos.
            
            
               Įsigaliojus Deleguotajam reglamentui (ES) 2016/341, kai kurių 12 priedo formų dalyje, skirtoje supaprastinimams, buvo aptikta klaidingų nuorodų. Be to, paaiškėjo, kad į tą patį priedą per klaidą neįtrauktos tam tikros formos. Ištaisyti šiuos netikslumus yra labai svarbu Komisijai, valstybėms narėms ir verslininkams, ir tai būtina siekiant tinkamai įgyvendinti Sąjungos muitų teisės aktus.
            
            
               Reglamentas (ES) Nr. 952/2013 ir Deleguotasis reglamentas (ES) 2016/341 bus taikomi nuo 2016 m. gegužės 1 d. Todėl būtina kuo greičiau pataisyti Deleguotąjį reglamentą (ES) 2016/341 – pakeisti formas su klaidingomis nuorodomis ir įtraukti trūkstamas formas, siekiant užtikrinti, kad būtų galima naudoti Kodeksui taikyti būtinas formas.
            
            
               2.KONSULTACIJOS PRIEŠ PRIIMANT AKTĄ
            
            
               Konsultacijos surengtos vadovaujantis Europos Parlamento, Tarybos ir Europos Komisijos bendrojo susitarimo dėl deleguotųjų aktų 4 punktu.
            
            
               2016 m. kovo 17 d. teisės akto projektas valstybių narių atstovams buvo pristatytas Muitinės kodekso ekspertų grupėje. Valstybės narės siūlomam taisymui pritarė.  
            
            
               3.DELEGUOTOJO AKTO TEISINIAI ASPEKTAI
            
            
               Siekiant ištaisyti pastebėtus trūkumus ir klaidas, reikia pataisyti Komisijos deleguotojo reglamento (ES) 2016/341 12 priedą.
            
            
               Kadangi šiais taisymais iš esmės keičiamas deleguotojo akto turinys, tinkama priemonė yra Komisijos deleguotasis reglamentas, kuriuo ištaisomas Deleguotasis reglamentas (ES) 2016/341. Jis bus taikomas, jei per du mėnesius (šis laikotarpis gali būti pratęstas dar dviem mėnesiais) Europos Parlamentas arba Taryba nepareikš prieštaravimų.
            
            
               KOMISIJOS DELEGUOTASIS REGLAMENTAS (ES) …/...
            
            
               2016 04 08
            
            
               kuriuo ištaisomas Deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas
                  1
               , ypač į jo 279 straipsnį,
            
            
               kadangi:
            
            
               (1)priėmus Deleguotąjį reglamentą (ES) 2016/341
                  2
               , trijų formų, pateiktų jo 12 priede, dalyje, skirtoje supaprastinimams, pastebėta neatitikčių Sąjungos muitinės kodekse nustatytoms sistemoms, taip pat nurodytos procedūros, kurios jau nebetaikomos. Šios neatitiktys daro poveikį teisiniam aiškumui ir turėtų būti ištaisytos;
            
         
         
            
               (2)be to, paaiškėjo, kad į Deleguotojo reglamento (ES) 2016/341 12 priedo dalį, skirtą supaprastinimams, per klaidą neįtrauktos tam tikros formos;
            
            
               (3)todėl Deleguotasis reglamentas (ES) 2016/341 turėtų būti atitinkamai ištaisytas;
            
            
               (4)kad būtų galima taikyti visas Sąjungos muitinės kodekso nuostatas, šio reglamento nuostatos turėtų būti taikomos nuo 2016 m. gegužės 1 d.,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Deleguotojo reglamento (ES) 2016/341 pataisos
            
            
               Deleguotojo reglamento (ES) 2016/341 12 priedas ištaisomas taip:
            
            
               (1)formos „Prašymas leisti naudoti supaprastintas deklaracijas ir deklaruoti prekes įtraukiant jas į deklaranto tvarkomus apskaitos registrus“, „Prašymas leisti naudotis supaprastinimu. Papildomas lapas. IMPORTAS“ ir atskirų prašymo formos langelių pildymo paaiškinimai pakeičiami formomis ir paaiškinimais, pateikiamais šio reglamento I priede;
            
            
               (2)pridedamos šio reglamento II priede pateiktos formos.
            
            
            
               2 straipsnis
            
            
               Įsigaliojimas 
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
            
               Jis taikomas nuo 2016 m. gegužės 1 d.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
            
               Priimta Briuselyje, 2016 04 08
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        2013 m. spalio 9 d. Europos Parlamento ir Tarybos reglamentas (ES) Nr. 952/2013,kuriuo nustatomas Sąjungos muitinės kodeksas (OL L 269, 2013 10 10, p. 1).
               
               
                  
                     (2)
                  
                        Komisijos deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446 (OL L 69, 2016 3 15, p. 1).
               
            
      
    ---documentbreak--- 
      
         
         
            
               PRIEDAI
            
            
               prie
            
            
               Komisijos deleguotojo reglamento
            
            
               kuriuo ištaisomas Komisijos deleguotasis reglamentas (ES) 2016/341, kuriuo Europos Parlamento ir Tarybos reglamentas (ES) Nr. 952/2013 papildomas tam tikrų Sąjungos muitinės kodekso nuostatų taikymo pereinamuoju laikotarpiu, kol bus įdiegtos tam tikros elektroninės sistemos, taisyklėmis ir iš dalies keičiamas Deleguotasis reglamentas (ES) 2015/2446
            
            
               I PRIEDAS
            
            
            
               
                  
               
               
                  
            
            
               
            
               Atskirų prašymo formos langelių pildymo paaiškinimai
            
            
            
               Bendroji pastaba
            
            
               Prireikus reikiama informacija gali būti pateikta atskirame prašymo formos priede, pateikiant nuorodą į atitinkamą formos langelį.
            
            
               Valstybės narės gali reikalauti papildomos informacijos.
            
            
               1.
                     Įrašomas tikslus pareiškėjo pavadinimas (vardas ir pavardė) ir EORI kodas. Pareiškėjas – asmuo, kuriam bus išduodamas leidimas.
            
            
               1a.
                     Įrašomas verslininko identifikavimo kodas.
            
            
               1b.
                     Jei reikia, įrašomas vidaus registracijos numeris, leidime pateikiamas kaip nuoroda į šį prašymą.
            
            
               1c.
                     Nurodomi svarbūs kontaktiniai duomenys (asmuo ryšiams, adresas, telefono ir fakso numeris, e. pašto adresas). 
            
            
               1d.
                     Reikiamą langelį pažymint kryželiu (X) nurodoma atstovavimo pateikiant deklaraciją rūšis.
            
         
         
            
               2.
                     Reikiamą langelį pažymint kryželiu (X) nurodoma, kurios rūšies supaprastinimą (įtraukimas į apskaitos registrus, supaprastinta deklaracija arba centralizuotas muitinis įforminimas) ir kurią muitinės procedūrą (importo ir (arba) eksporto) prašoma leisti taikyti.
            
            
               3.
                     Įrašomas reikiamas kodas:
            
            
               1 –
                     pirmasis prašymas suteikti leidimą, 
            
            
               2 –
                     prašymas pakeisti ar atnaujinti leidimą (taip pat nurodomas atitinkamo leidimo numeris).
            
            
               4a.
                     Nurodoma, ar patvirtintas įgaliotojo ekonominės veiklos vykdytojo statusas; jeigu atsakymas teigiamas, įrašomas atitinkamas kodas.
            
            
               4b.
                     Įrašomi leidimo (-ų), pagal kurį bus naudojamasi prašomu supaprastinimu (-ais), rūšis, registracijos numeris ir, jei yra, galiojimo pabaigos data; jeigu leidimą (-us) suteikti dar tik prašoma, nurodoma prašomo suteikti leidimo (-ų) rūšis ir prašymo pateikimo data. 
            
            
               5.
                     Informacija apie pagrindinius apskaitos registrus, komercinę, fiskalinę ar kitą apskaitos medžiagą.
            
            
               5a.
                     Įrašomas tikslus pagrindinių apskaitos registrų laikymo vietos adresas.
            
            
               5b.
                     Nurodoma apskaitos registrų rūšis (elektroniniai arba surašyti popieriuje, naudojamos sistemos ir programinės įrangos rūšis).
            
            
               6.
                     Įrašomas prie prašymo pridedamų papildomų lapų skaičius.
            
            
               7.
                     Informacija apie registrus (su muitine susiję apskaitos registrai).
            
            
               7a.
                     Įrašomas tikslus registrų laikymo vietos adresas.
            
            
               7b.
                     Nurodoma registrų rūšis (elektroniniai arba surašyti popieriuje, naudojamos sistemos ir programinės įrangos rūšis).
            
            
               7c.
                     Jei reikia, nurodoma kita svarbi informacija apie registrus.
            
            
               8.
                     Informacija apie prekių rūšis ir sandorius.
            
            
               8a.
                     Jei taikytina, įrašomas reikiamas KN kodas; jei KN kodas neįrašomas, nurodomas bent KN skirsnis ir pateikiamas prekių aprašymas.
            
            
               8b.
                     Pateikiama reikiama kiekvieno mėnesio informacija.
            
            
               8c.
                     Pateikiama reikiama kiekvieno mėnesio informacija.
            
            
               9.
                     Informacija apie leidžiamas prekių buvimo vietas ir atsakingąją muitinės įstaigą.
            
            
               9a ir b.
                     Nurodomas tikslus pavadinimas, adresas ir kontaktiniai duomenys. 
            
         
         
            
               10.
                     Įrašomas atitinkamų muitinės įstaigų, kuriose prekėms įforminama muitinės procedūra, tikslus pavadinimas, adresas ir kontaktiniai duomenys.
            
            
               11.
                     Jei taikytina, įrašomas tikslus prižiūrinčiosios muitinės įstaigos pavadinimas, adresas ir kontaktiniai duomenys.
            
            
               12.
                     Reikiamą langelį pažymint kryželiu (X), nurodoma supaprastintos deklaracijos rūšis; jeigu naudojami verslo arba kiti administraciniai dokumentai, turi būti nurodyta naudojamų dokumentų rūšis.
            
            
               
            
               II PRIEDAS